
Stethoscopii  inventio,  qua  Laennec  sempiternam  sibi 
! gloriam  comparavit,  atque  eventus  secundi  et  prosperi, 
quos  usus  illius  in  morbis  et  pectoris  et  cordis  habuit, 
etiam,  quod  ad  diagnosin  graviditatis  attinet,  summae 
fuerunt  utilitatis.  Lecumeau  de  Kergaradec,  medi- 
cus franco-gallicus,  primus  in  cogitatione  versatus  est, 
quos  foetus  motus  in  liquore  amnii  reddant,  sonitus  ste- 
thoscopio  audire.  Adhibito  igitur  stethoscopio  cum  dili- 
genter auscultabat,  duos  diversos  sibi  constantes  sonitus 
percipiebat,  id  quod  valde  mirabatur.  Alter  eorum  erat 
pulsus  duplex  clarus,  similis  pulsui  cordis;  alter  isochro- 
mis  cum  pulsu  matris;  sonitus  modo  canens,  modo  sibi- 
laus,  modo  susurrans,  modo  gravis,  modo  acutus,  contra- 
<dus,  raro  intervalli,  sejunctos.  Quae  res  detecta  per- 
«fcrew  foras  data,  ct  jam  anno  MDCCCXXIll  iu  Germania 
diligentissime  examinata  est.  Alii  medici  eam  tanquam 

Inutilem  contemserunt,  forsitan  ob  laboris  fugam;  alii 
ignorantia  aut  nequitia  inducti  ejus  veritatem  non  conces- 
serunt; raro  tantum  fuere,  qui  eam  summo  cum  gaudio 
exciperent,  eique  illam  grayitatem  attribuerent, 'quam  habet 
ad  physiologiam  et  artem  obstetriciam.  Sensim  in  dies 
rem  istam  plures  amplexi  sunt,  donec  temporibus  recen- 
tissimis  omnes  vere  docti  medici  et  a partium  studio 
alieni  artis  obstetriciae  periti  sibi  persuaserunt,  auscul- 
tationem gravidarum  summa  utilitate  esse  in  arte  obste» 
tricia  exercenda, 

Alter  sonitus,  similis  pulsui  cordis  duplici,  nominatus 
est  pulsus  foetalis,  alter,  isochrouus  ille  cum  pulsu  ma- 
tris, crepitus  placentaris,  et  uterque  pro  indiciis  hucusque 
Labetur,  quae  sint  summi  momenti  ad  graviditatis  sernio- 
ticen,  atque  cetera  indicia  omnia  superent  auctoritate 
fallere  nescia. 

Quaestiones  in  bac  dissertatione  solvere  conabor 
liasce: 

I,  Quid  sit  pulsus  foetalis,  quid  crepitus  placen- 

\ • 1 

taris, 

II,  Quae  sint  utriusque  causae. 

III,  Quibus  abdominis  locis  et  quomodo  optime 
percipiantur. 

IV.  Quo  tempore  graviditatis  audiantur. 

V.  Quae  afferant  commoda  in  graviditate, 

Utinarn  me  tibi,  lector  benevole,  satis  excusare  pos- 
sem, quippe  in  pagellis  sequentibus  plus  rerum  repetita- 
rum, quam  novarum  inventuro.  Certe  conabor  vera  a 
falsis  sejungere,  sententias  minus  notas,  quae  quidem 
meliores  videantur,  in  lucem  proferre  aliisque  postpo- 
nere; utique  vero,  quae  dicturus  sum,  haud  sunt  ex  libris 
deprompta:  ipse  ea  vidi,  ipse  audivi  et  a doctoribus  meis 
celeberrimis  ductus  per  praxin  confirmata  babeo. 

i 

Pulsus  foetalis  est  pulsatio  duplex,  quae  in  abdo- 
mine gravidae  percipitur,  et  qua,  ut  pulsu  cordis  adulto- 
rum, duo  soni  gignuntur.  Hae  pulsationes  summa  cum 
celeritate  se  sequuntur,  et  rbytbmicae  sunt.  Numerus 

i pulsationum  est  CX  — CLX  in  sexagesima  horae  parte, 
vel  CCXX — CCCXX  pulsus  simplices;  solitus  vero  ea- 
rum numerus  CXXX — CXL  pulsus  duplices,  vel  CCLX 
— CCLXXX  simplices  in  sexagesima  horae  parte.  Om- 
nes hi  pulsus,  ut  jam  dictum  est,  inter  se  pares  sunt  et 
rhythmici,  ac  summa  cum  celeritate  alius  alium  sequitur. 
Nunquam  hae  pulsationes  isochronae  sunt  cum  pulsu 
gravidae,  nihilque  iis  commune  est  cum  ejus  vi  et  ccle- 

ritate,  quibusdam  tantum  conditionibus  exceptis;  interdum 
locum,  quo  percipiuntur,  mutant. 

Itidem  crepitus  placentaris  auscultatione  in  abdomine 
gravidae  percipitur.  Crepitus  est  similis  nunc  illi,  quem 
tollis  edit,  nunc  canens,  nunc  susurrans,  nunc  sibilans 
aut  validus,  aut  tenuis,  aut  acutus,  aut  gravis,  vel  ex 
alio  in  alium  transit  Ipcum.  Inter  intervalla  sonorum  siur 
guloruni  rara  cessatio  est,  sed  potius  strepitus  personans 
illos  inter  se  conjungit.  Crepitus  placentaris  semper  isor 
clironus  est  cum  pulsu  gravidae  et  nonnunquam  locum  mutat, 
Causa  pulsus  foetalis  haudquaquam  in 
dubium  vocatur, 

Efficitur  pulsu  cordis  infantis  in  abdomine  matris, 
ideoque  pulsus  foetalis  recte  nuncupatur.  Cum  pulsus 
foetalis  in  solis  gravidis  percipiatur,  dubitari  nequit,  quin 
ejus  causa  infans  sit,  Cum  vero,  celeritate  excepta,  pul- 
sui cujusvis  hominis  omni  respectu  sit  par,  certo  scimus, 
illum  per  systolen  et  diastolen  cordis  infantis  effici.  Firma 
positione  duro  caret  infans  et  saepius  se  movet,  pulsus 
foetalis  locum  mutat  et  fortior  fit  : siquidem  infante  citius  sese 
movente  plus  sanguinis  in  cor  infertur,  quare  hoc  fortius 
contrahitur  et  pulsus  fortior  fit.  Post  rupturam  vela- 
mentorum pulsus  foetalis  fortior  evadit,  atque  hoc  pro* 

pterea,  quod  aqua,  quae  nunc  effusa  est,  strepitura  pulsa- 
tionis ad  aures  nostras  non  tam  clarum  perducere  potuit, 
quam  solidae  partes  nunc  sibi  prope  adjacentes.  Partus 
. cum  cito  procedit,  infans  magis  magisque  in  inferiorem 
pelvis  partem  descendit.  Si  pulsus  cordis  infantis  ten- 
tatur,  simulae  infans  editus  est,  similis  pulsui  foetali 
invenitur,  tantummodo  celerior,  et  quidem  foslan  ideo 
celerior  est,  quod  rebus  externis,  quibus  infans  recens 
natus  movetur,  sanguis  in  cor  vehementius  agitur.  Qui- 
bus omnibus  luculenter  constat,  pulsum  foetalem  a pulsu 

• f\ 

cordis  infantis  effici  et  respondere  systolae  ac  diagtolae 
‘ \ 
ventriculorum, 

" . r /.  '• 

* ’ ' \ , \ • • *, 

De  causa  crepitus  placentaris  inter  viros  do- 
ctos diversae  sententiae  sunt. 

Pauci  medici  causam  crepitus  placentaris  in  aorta 
abdominali,  aut  in  arteriis  iliacis  esse  contendunt;  plurimi 
a placenta,  perpauci  ab  arteriis  uteri  illum  commoveri  pu- 
tant: quas  sententias  accuratius  ponderemus. 

f % 

Dubitari  quidem  nequit,  quin  aorta,  aut  magnae  ar- 
teriae abdominis  crepitum  placentarem  efficere  possint. 
Experimenta,  quae  recentioribus  temporibus  de  soqis  cor- 

dis  et  de  sanguinis  circulatione  in  corde  atque  arteriis 

praecipue  a Williams  et  Hope  instituta  sunt,  hanc 

sententiam  valde  defendunt.  Constat  strepitum  illum, 

similem  ei,  quem  follis  edit,  nunc  in  altis,  nunc  in  imis 
, $ 
arteriis  fieri,  simulatque  harum  lumen  pressione  quadam 

imminuitur.  Cum  igitur  uterus  in  graviditate  magis  ma- 
gisque extendatur  et  extumescat,  omni  dubio  caret  per 
eum  pressionem  in  circumjacentes  arteria's  effici  posse. 
Contra  hanc  sententiam  vero  nimirum  contra  sedem 
crepitus  in  aorta,  aut  in  arteriis  iliacis,  has  afferre  pos- 
sumus rationes, 

a)  Crepitus  placentaris  non  tam  profundus  est  quam 
aorta,  sed  magis  ad  superficiem;  interdum  ad  te- 
gumina abdominis  appropinquat,  id  quod  si  accu- 
ratius attenderis  facile  cognosces. 

b)  Strepitum,  quem  commodum  exaudisti,  denuo  si 
indagaveris,  non  amplius  eodem,  quo  antea,  sed 

i • 

alio  loco,  aut  omnino  non  percipies.  Quod  vero 
situs  aortae  et  pressio  uteri  in  eam  non  mutatur, 
necesse  est  crepitus  eodem  loco  permaneat  sibique 
constet,  si  quidem  aorta  eum  effecit. 

c)  Cum  in  tegumina  abdominis  pressionem  stethosco- 
pio  facis,  ac  per  ca  in  parietes  uteri  imprimis, 

saepe  contingit,  ut  strepitus  in  alium  locum  trans- 
feratur, aut  omnino  cesset:  quod  fieri  non  posset, 
si  strepitus  in  aorta  defixus  esset. 

Ouod  vero  crepitus  quarto  demum  graviditatis  mense 
percipitur,  tempore  igitur,  quo  uterus  jam  latius  extentus 
atque  factus  est  ad  pressionem  commovendam,  id  pro 
argumento  haberi  nequit,  crepitum  in  aorta  positum  esse, 
sed  hac  re  potius  sententiae  illi  contrariae  confir- 
mantur, 

/ s 

Dubitari  ergo  nequit,  quin  crepitus  placentaris  in 
utero  situs  sit,  et  a vasis  eidem  inhaerentibus  efficiatur. 
Plurimi  autem  medici  putant,  haec  vasa  in  placenta 
tantum  sita  esse:  nonnulli  contra  a solis  uteri  vasis 

• t 

hunc  crepitum  concitari  opinantur, 

i . . . , '• 

Dum  uterus  in  graviditate  sensim  evolvitur,  majormolliorque 
fit,  vasa  quoque  ejus  augentur,  laxantur  et  dilatantur,  quod 
praesertim  eo  loco  fit,  ubi  placenta  parieti  uteri  adhaeret, 
Hoc  loco  multi  trunci  arteriarum  dilatati  et  prolongati 
iu  partem  uterinam  placentae  transeunt,  seque  instar  ra- 
mulorum multismodis  inter  se  conjungunt.  Origo  cre- 
pitus talimodo  facilis  est  intellectu  :v  Sanguis  in  hoc 
cursu  parietibus  coarctatis  aliqua  ex  parte  impeditus 
vibratur,  unde  crepitus  exsistit,  id  quod  jam  supra 

commemoravi.  Hic  autem  strepitus  etiam  effici  potest  san- 
guine ex  arctiore  trunco  arteriarum  in  alium  latiorem 

\ 

fluente,  qua  de  re  Dr.  Corrigan  pluribus  disputavit. 

Tempore  graviditatis  sanguis  ex  angustiore  arteria 
in  vasa  jam  dilatata  fluit,  qua  re  ibidem  vibratur  et 
strepitus  cietur.  Accedit,  quod  dilatatione  vasorum  di- 

I 

rectio  sanguinis  influentis  plane  in  iis  mutatur  atque 
sanguis  impeditur. 

/ v Situsne  est  ille  strepitus  in  sola  placenta?  Utique 
ad  dextram  saepenumero  auditur,  ad  superiorem  et  po- 
steriorem uteri  partem:  eo  igitur  loco,  cui  placenta  sae- 

\ ' 

pissime  adhaeret.  Interdum  ad  laevam  quoque  percipitur, 
rarius  etiam  ad  inferius  segmentum,  quia  placenta  om- 
nibus  uteri  partibus  adhaerere  potest.  Ouae  omnia  sen- 
tentiam defendunt,  strepitum  in  placenta,  nec  vero  in 
ea  sola  positum  esse. 

Vasa,  quae  dilatatione  et  flexu  ab  interiore  uteri 
parte  in  placentam  transeunt,  et  multis  modis  sinuata 
singulas  cotyledones  placentae  faciunt,  ipsius  uteri  vasa 

i 

sunt,  quae  etiam  aliis  gravidi  uteri  locis,  excitata  et 
concitata  efficacitate  dilatantur  et  sinuantur.  Itaque 
etiam  iisdem  physicis  legibus  in  omnibus  ceteris  uteri 
locjs  strepitus  similes  fieri  possunt,  ubi  sanguis,  ut 

supra  dictum  est,  ex  angustioribus  vasis  in  vasa  magis 
dilatata  atque  iu  aliam  directionem  versa  influit.  Pro 
ihac  sententia  experientia  loquitur.  Si  crepitus  in  pla- 
centa situs  esset,  necesse  foret,  semper  eodem  loco, 
cui  placenta  adhaeret,  eum  manere:  hoc  vero  non  seinper 
evenit,  siquidem  in  eadem  gravida  aliis  temporibus  in 
locis  aliis  percipitur.  Praeterea  ad  superficiem  saepe 
auditur  et  sub  ipsis  abdominis  teguminibus. 

Praecipue  autem  pressione  stethoscopii  in  uteri  pa- 
rietes effici  quit,  ut  strepitus  locum  mutet,  etiam  pror- 
sus cesset,  quod  fieri  non  posset,  si  in  placenta  sola 
positus  esset.  Insuper  permulti  medici  fide  dignissimi 
et  artis  obstetriciae  peritissimi  observarunt,  crepitum 

placentarem  etiam  post  solutam  jam  placentam  percipi. 

» 

Quod  si  accidebat,  nondum  in  statum  normalem  uterus 
recesserat,  vasaque  ejus  adhuc  dilatata  erant. 

Sane  quidem  strepitus  quarto  mense , graviditatis 
auditur,  quo.  tempore  jam  formata  est  placenta.  Eodem 
tempore  vero  etiam  omnes  aliae  uteri  partes  evolutae 
vasaque  dilatata  sunt:  quare  haec  aeque  ac  illa  strepi- 
tum efficere  possunt. 

De  loco  igitur  crepitus  placentaris,  si  tibi,  lector 
benevole,  licitum  erit,  sententiam  meam  proferre,  sic 

constituerim;  crepitus  placentaris,  et  saepissime  forsitan, 
quando  auditur,  in  placenta  est,  quia  in  hac  plurima 
vasa  uteri  dilatata  et  prolongata  reperiuntur.  At  inter- 
dum etiam  et  aliis  uteri  locis  percipitur,  et  sanguinis 
circulatione,  quae  a regula  discrepat,  in  vasis,  quae  in 
graviditate  contra  normam  dilatata,  laxata  et  curvata 
sunt,  cietur. 

Jam  ad  tertiam  quaestionem  pervenimus:  nimirum 
quomodo,  quibusque  locis  pulsus  foetalis  et 
crepitus  placentaris  optime  percipiantur. 

Dum  gravida  in  dorso,  et  quidem  in  positione  aequa 
jacet,  medicus  auscultaturus  illi  teguminum  abdominis 
parti,  quae  subjacenti  utero  respondet^  stetlioscopium 
applicet.  Abdomen  admodum  tenuiter  tegatur,  quod  solo 
indusio,  vel  tenui  panno  optime  fit.  Stetlioscopium  ita 
applicetur,  ut  eo  abdominis  tegumina  ab  omnibus  par- 
tibus firmiter  tangantur,  ne  spatium  aeri  relinquatur. 
Nonnulli  medici  directam  auscultationem,  aure  ipsa  ab* 
domini  admota,  praeferunt,  quod  a consuetudine  pendet: 
qua  auscultatione  fieri  potest,  ut,  quod  major  abdominis 
pars  auri  subest,  strepitus  facilior  sit  auditu. 

Sed  in  tali  auscultandi  modo  congestiones  sanguinis 
ad  caput  medici  saepe  fiunt,  quibus  accuratus  auditi 

minuitur,  praesertim  cum  nonnunquam  longo  demum  tem- 
! poris  spatio  praeterlapso  strepitus  percipiatur»  Praeterea 
Igravidae,  et  in  his  potissimum  illae,  quae  loco  nobili 
i natae  sunt,  capite  medici  abdomini  admoto,  animo  com- 
moventur. Necesse  est,  tranquillo  animo  sit  gravida,  haud 
excitata,  et  a conclavi  omnis  strepitus  procul  sit..  Tum 
stethoscopio  vel  aure,  ita  vero  ut  dolor  absit,  in  abdo- 
i minis  tegumina  prematur  et  per  haec  in  parietes  uteri. 
'Tali  modo  medium  quoddam  inter  aurem  et  uterum,  quod 
! solidis  partibus  constat,  interpositum  est,  et  cum  solida 
i corpora  melius  fluidis  aut  aeriis  sonum  propagent,  citius 
ac  fortius  strepitus  ad  aurem  perducitur.  Ita  serius 
i ocius  strepitus,  de  quibus  supra  dictum,  percipiuntur. 
Si  non  audiuntur,  paulo  post  denuo  auscultandum  est. 
i Interdum  per  totam  graviditatem  medicus  nec  hunc,  nec 
illum,  nec  ullum  strepitum  percipere  potest:  hoc  quidem 
raro,  attamen  nonnunquam  evenit.  Omnino  crepitus  pla- 
centaris  nec  in  graviditate  normali  sibi  constat,  fortasse 
apud  tertiam  tantum  gravidarum  partem  auditur,  cujus 
irrei,  quam  recte  miraberis,  causa  sufficiens  afferri  ne- 
* quit.  Haud  enim  sapienter  concesseris,  quando  strepitum 
1 semel  non  audieris,  uterum  et  ejus  vasa  et  placentam 
1 minus  esse  formata,  quam  sit  necesse,  ut  strepitum 

reddere  queaut.  Adsunt  fortasse  aliae  causae,  nobis 
quidem  ignotae , quibus  circulatio  sanguinis  impeditur, 
quocunque  modo  id  fit  Quod  Vero  crepitus  placeutaris 
etiam  pressione  remota  locum  mutat,  id  baud  difficile 
est  explicatu;  cur  autem  omnino  non  audiatur,  sequentia 
accuratius  illustrabunt. 

Ouod  ad  pulsum  foetalem  attinet,  tempore,  qufl 
adesse  debebat,  deCsse  potest,  quamvis  forte  apud  om- 
nes  gravidas  percipiatur.  Plures  in  promptu  sunt  causae. 
Liquoris  amnii  magna  si  adest  copia,  fieri  potest,  ut 
strepitus  ad  aurem  non  perveniat,  interjacente  ad  sonum 
propagandum  haud  idoneo  medio.  Idem  accidere  potest, 
quando  infans  admodum  parvus  est,  ita  ut  parietes  uteri 
paullulum  tantum  attingat;  aut  CUm  infans  nimis  multum 
aut  nimis  cito  so  movet,  quare  solida  corpora,  quibus 
optime  sonus  propagatur,  intercluduntur.  Cum  infans 
est  infirmior,  etiam  pulsus  cordis  invalidus  est,  nec  ac- 
curate cognoscitur.  Pathologicae  quoque  causae  impe- 
dire possUnt,  quominus  Strepitus  audiatur,  ut  affectiones 
hydropicae,  inprimis  vero  tympanitiS. 

Semper  tamen  medicus  auscultans  animum  attendat 
ad  strepitus  distincte  percipiendos.  Pulsus  foetahs  qui- 
dem facile  et  cito  auditur,  quoniam  indicia  ejus  sunt 

distincta;  crepitus  autem  placentaris  difficilior  est  ad 
percipiendum,  obstant  enim  tam  multa  impedimenta,  ut 
persaepe  medicus  fallatur,  et  nonnunquam  tam  tenuis 
est  et  infirmus  crepitus  placentaris,  ut  opus  sit  accura- 
tissima et  longissima  auscultatione.  Praeterea  alii  bis 
similes  strepitus  saepe  sunt  in  abdomine,  quos  ut  pro 
crepitu  placentari  babeamus,  animus  inclinat,  aut  quibus 
obscurus  fit  et  audiri  nequit;  quapropter  medico  auscul- 
tanti summa  diligentia  recte  commendatur. 

Ut,  quae  modo  dicta  sunt,  docent,  certus  locus,  quo 
strepitus  percipiantur,  notari  nequit;  locus  pulsus  foetalis 
pendet  a positione  infantis.  Cum  infans  se  vehementer 
non  movet,  atque  in  eadem  positione  perseverat,  et  locus, 
iquo  pulsum  foetalem  percipimus,  non  multum  mutatur. 

Crepitui  quoque  placentari  certus  locus  non  est. 
Ab  uteri  vasis  effectus  multis  in  locis  esse  potest,  cum 
vasa  modis  multis  in  ramos  exeant.  Si  vero  in  placenta 
sola  est,  itidem  crepitui  certus  locus  non  est,  quopiam 
blacenta  cuilibet  uteri  loco  adhaerere  quit.  Plurimi  do- 
-ent:  crepitum  placentarem  positum  esse  in  superiore 


* te,  et  quidem  ad  dextram  a parte  poste» 
•ori;  pulsum  vero  foetalem  in  inferiore  parte,  ad  laevam 


t a parte  anteriori.  Quae  falsa  sententia  omni  ratione 

idonea  caret,  etenim  loca  strepituum  mutari,  et  uterque 
strepitus  eodem  loco  percipi  possunt.  Itaque  aeque  fal- 
sum est,  alterum  strepitum  semper  audiri  iu  parte  alteri 
opposita. 

Quaestio  vero,  quo  tempore  graviditatis  hi  strepitus 
audiantur,  haud  multa  impediunt,  quominus  recte  sol- 
vatur. 

Crepitus  placentaris,  qui,  quemadmodum  supra  de- 
moustrayimus,  ex  causis,  quae  adhuc  latent,  non  semper 
adest,  quarto  graviditatis  mense  cognoscitur,  quo  demum 
tempore  uterus  ita  est  formatus,  ejusque  vasa  ita  sunt 
mutata,  ut  sanguinis  circulatio  hunc  crepitum  producere 
queat.  Tum  perdurat  per  totam  graviditatem,  et  variis 
uteri  locis,  noununquam  etiam  variis  temporibus  percipi- 
tur. Tandem  post  partum,  infante  in  lucem  edito  placen- 
taque soluta,  ille  strepitus  fere  semper  cessat.  Attamen, 
sed  perraro,  etiam  soluta  jam  placenta  auditur,  donec  re- 
dactus est  uterus  in  statum  normalem.  Plerumque  post 
partum  iterata  auscultatio  negligitur;  aliter  tibi  persuade 
res  etiam  tum  strepitum  posse  permanere. 

Pulsus  foetalis  quinto  graviditatis  mense  cognoscitur, 
ante  quod  tempus  causae  exsistere  nequeunt,  quibus  effi 


citur. 

Foetus  primis  mensibus  mollis  est,  partesque  ejus 
nondum  solidae.  Praeterea  ejusdem  circulatio  sanguinis 
nondum  est  perfecta,  et  cor  nec  firme  se  contrahere,  nec 
fortem  impulsum  efficere  potest.  Insuper  foetus  hoc  tem- 
pore tam  parvus  est,  ut  omnino  non,  aut  leviter  tantum 
uteri  parietes  tangat,  quo  fit,  ut  strepitus  pulsus  foetalis 
ad  aures  nostras  pervenire  nequeat.  Quae  quidem  impe- 
dimenta, simulae  foetus  crevit  atque  solidas  uteri  partes 
tangit,  tolluntur  et  firmis  abdominis  teguminibus  uterique 
parietibus  medium  solidum  inter  aurem  nostram  et  cor 
infantis  gignitur,  ita  ut  pulsus  facilis  sit  perceptu. 

Attamen  nonnunquam  adeidit,  ut  pulsus  foetalis  etiam 
vivo  infante  audiri  nequeat,  cujus  rei  rationes  jam  supra 
attulimus.  Sunt  nimirum  multi  celeresque  foetus  motus, 
nimis  magna  liquoris  amnii  copia,  pertenuis  cordis  pulsus, 
complicationes  pathologicae. 

Inter  graviditatem,  et  quidem  inde  a quinto  ejus 
mense,  pulsus  foetalis  usque  ad  partum  finitum  audiri 
potest,  et  infantem  recens  natum  si  auscultaveris,  facile 
prrsuasum  babebis  ejus  pulsum  cotdis  ac  puIsun, 
eundem  esse. 

Quaerentes,  quae  commoda  afferant  pulsus  foetalis 
ne  crepitus  placeutaris  arti  obstetriciae,  i„  gravissiu.au, 

2* 

uberrimamque  incidimus  artis  medicae  materiam.  Com- 
moda, quae  nobis  praebent  hi  strepitus,  inprimis  liaeo 

sunt. 

Intelligimus  iis: 

a)  diagnosin  graviditatis  generatiin 

* \ 

b)  graviditatem  geminam 

.V 

c)  graviditatem  extrauterinam 

d)  vitam  aut  mortem  infantis. 

e)  Ducimur  iis  in  operationibus,  quibus  fortasse 
opus  est. 

Praemittendum  est,  quae  commoda  crepitus  placenta- 
ris  praebet,  haec  minime  adaequare  illis,  quae  pulsus  fert 
foetalis.  Saepenumero  non  auditur,  quamquam  gra\i- 
ditas  vera  adest,  difficilior  est  cognitu,  saepe  aliis  strepi- 
tibus in  cavo  abdominis  obscuratur,  denique  degeneratione 
et  pathologica  vasorum  constitutione  strepitus  effici  quit, 
quibus  uterus  in  conditionem  transfertur,  quae  similis  est 
illi  uteri  gravidi,  similemque  strepitum  reddere  potest. 
Praeterea  variis  tumoribus  uteri  aliorumque  organorum 
pressio  in  aortam  aut  alium  majorem  truncum  arteriarum 
re  vera  exerceri,  atque  ita  contracto  arteriarum  lumine 
strepitus  commoveri  poteBt,  qui  similis  est  crepitui  pla- 


centari. 

Num  eo,  id  quod  medici  multi  affirmant,  sedes  pla- 
centae cognosci  queat,  res,  quae  in  sectione  caesarea 
permagni  foret  momenti,  adhuc  recte  in  dubium  vo- 
catur, Supra  equidem  dixi  et  de  sede  et  de  causis  cre- 
pitus placentaris.  Quod  ad  placentam  solvendam  attiuet,  mi- 
noris ponderis  hoc  in  casu  esse,  credo,  strepitus  exploratio- 
nem quam  in  sectione  caesarea.  Placenta  si  doloribus  non 
editur,  ejus  sedes  sine  ulla  difficultate  manu  invenitur  ac 
solvitur.  Auscultatio  hac  in  couditione  fallax  est  et  nihili. 

Jam  illustremur  commoda,  quae  auscultatio  gravida- 
rum universe  nobis  praebeat.  Diagnosis  graviditatis'  ante 
auscultationem  inventam  admodum  erat  incerta  atque  in 
symptomatibus  posita  omni  fide  destituta,  et  cum  multis 
morbis  symptomata  sint  graviditati  simillima,  et  cum  gra- 
viditatis symptomata  pathologicis  complicationibus  obscu- 
rentur,  » 

> i , \ 

Si  consideramus,  quae  in  graviditate  in  conspectum 
veniant  in  systemate  sensibili,  irritabili  et  reproductionis, 
negari  nequit,  ea  etiam  in  aliis  morborum  affectibus 
adesse  posse.  Quod  pertinet  ad  symptomata,  quae  verisi- • 
milia  vulgo  dicuntur,  baee  quoque  fallacia  sunt.  Item 
menstruatio  intermissa  haud  cerlo  indicat  graviditatem, 
inia  et  aliis  causis  efficitur,  siquidem  adesse  potest  men- 

struatio  non  solum  per  quoddaro,  sed  per  totum  etiam 
graviditatis  tempus.  Pariter  et  tumescens  venter  pro 
certo  indicio  haberi  non  potest;  morbi  uteri  tumoresque 
idem  efficiunt,  aut  fortasse  hydrops  adest,  praesertim  hy- 
drops ovarii,  qui  morbus  jam  persaepe  sub  specie  gravidi- 
tatis medicos  fefellit.  Itidem  tumescentibus  mammis  mu- 
tationique partium  genitalium  alia  causa  esse  potest. 
Fallunt  quoquo  infantis  motus,  quos  feminae  sentire  se 
putant,  qua  in  re  multae  feminae,  inprimis  hystericae  sola 
phantasia  ducuntur;  aut  adsunt  collectiones  gasis  in  in- 
testinis, quas  feminae  pro  motu  infantis  habent. 

Si  denique  animum  attendimus  ad  symptomata,  quae 
vera  dici  solent,  etiam  haec  incerta  esse  cognoscimus. 
Fluctuatio  liquoris  amnii  saepe  deest,  nonnunquam  enim 
minima  liquoris  amnii  copia  exsistit.  Tactus  alicujus 
partis  infantis  certum  indicium  esse  posset,  si  saepius 
eveniret,  ut  certam  infantis  partem  distincte  sentiremus. 
Nonnunquam  excrescentiae  aut  tumores  mobiles  in  ab 
mine  sunt,  qui  huc  illuc  promoveri  queunt,  quibus 
magnitudo  et  forma  infantis  est,  ita  ut  medicus  diu  deci 
piatur;  praecique  cum  saepe  synchronae  mutationes  ad- 
sint, quae  talibus  anomalis  productionibus  afficiuntur,  et 
specienTindiciorum  graviditatis  habent. 

Haec  dubitatio  nobis  plane  tollitur  maxime  simplici 

ac  certissimo  indicio  graviditatis,  nimirum  pulsu  foetali. 

" 8 # , 

Simulatque  igitur  pulsus  foetalis  audiri  potest,  quoil 

l 

fere  semper  in  graviditate  vera  evenit,  certissime  nobis 
de  graviditate  persuasum  esse  potest,  etsi  omnia  indicia 
alia  desint.  Si  non  percipimus  pulsum  foetalem,  contenti 

esse  debemus  aliis  indiciis:  quod  vero,  ut  supra  dictum, 

■'<  ' 

raro  accidit.  Sane  quidem  ante  quintum  mensem  strepi- 
tum audire  non  possumus,  sed  sufficit,  si  hoc  demum  tem- 
pore graviditatem  habemus;  mensibus  primis  in  sola 
suspicione  ac  probabilitate  acquiescamus.  Crepitus  pla- 
centaris  si  simul  adest  cum  pulsu  foetali,  diagnosis  certior 
fit;  solus  vero  graviditatem  non  certo  indicat. 

» Ouod  ad  diagnosin  graviditatis  geminae  attinet,  illa 
hucusque  valde  exstitit  incerta.  Nam  graviditas  etiam  si 
in  dubium  vocari  non  possit,  perraro  tamen  contingit,  ut 
geminos  dignoscas. 

Quaenam  erant  hucusque  indicia  graviditatis  geminae? 
a)  „Omnia,  quae  in  simplici  graviditate  in  conspectum 
veniunt,  etiam  in  multiplici  adsunt,  modo  citiora 
fortioraque.  Molestiae  sunt  maiores  et  venter  ma- 

\ 

gis  ad  latera  extentus.“—  Interdum  vero  etiam  in 
graviditate  simplici  omnia  indicia  veniunt  citiora  ac 

fortiora.  Magna  liquoris  amnii  copia  ventrem  extu- 
berare et  prava  positio  foetus  eum  ad  latus  exten-. 
dere  potest.  Et  contra  graviditas  gemina  matrem 
saepe  nulla  afficit  molestia,  et  indicia  non  differunt 
ab  indiciis  in  simplici  graviditate  obviis^ 

i ' . 

b)  „Sulcus  in  medio  ventre,  quo  in  duos  globos  di- 
viditur/* Hic  autem  sulcus  saepe  deest,  praecipue 
si  diametros  longitudinis  geminorum  non  sita  est 
in  perpendiculari  diametro  uteri;  nonnunquam  sul- 
cus et  in  simplici  graviditate  conspicitur, 

c)  „Umbilicus  in  obliquum  distractus  est/*  Idem 
evenit  in  graviditate  extrauterina,  in  morbis  ovarii 
et  in  magna  liquoris  amnii  copia. 

d)  „Motus  infantis  in  utroque  latere  sentiuntyr/* 
At  permultae  gravidae  motus  unius  infantis  in 
utroque  latere  sentiuut. 

e)  ,, Partes  infantis  per  tegumina  abdominis  faciles 
sunt  tactu/*  Quod  quidem  et  in  simplici  gravidi- 
tate contingit,  tenuibus  abdominis  teguminibus. 

Praeterea  et  alia  indicia  sunt,  sed  ea  quoque  incerta. 

Si  duas  partes  aequales  utriusque  infantis,  v.  g.  duo 

capita,  manu  sentire  possemus,  rem  magis  certam  habere- 

# 

mus,  quod  vero  perraro  tibi  contingat. 


L , 

Hac  in  re  sola  auscultatio  omnem  nobis  dubitationem 
i tollere  potest.  Haud  magna  difficultate  duo  pulsus  foeta- 
<les  percipiuntur,  quibus  firmissima  evadit  persuasio  de 
graviditate  gemina.  Accurata  auscultatione  adbibita  duo- 
bus in  locis  diversis  pulsus  fpetalis  auditur.  Alter  ab 
altero  differt  maximam  partem  celeritate  ac  vi,  quia  pul- 
sus alterius  infantis  semper  non  nihil  infirmior  est.  In 
*medio  utriusque  loco  tenuis  et  sonans  strepitus  auditur, 
'utroque  pulsu  effectus.  Sin  loca  latius  distant,  in  inter- 
jacente parte  nihil  percipies.  Plerumque  cor  alterius  in- 
ifantis  nonnullos  pulsus  duplices  plus  reddit  in  sexagesima 
iborae  parte,  et  si  auscultatione  eandem  differentiam  inter 
Ipulsus  diversis  temporibus  inveneris,  id  pro  certo  indicio 
habebis. 

Crepitus  placentaris  in  graviditate  gemina  fortior  Ia- 
diorque  esse  potest,  quia  uterus  magis  est  evolutus  atque 
ejus  vasa.  Plerumque  duae  placentae  sunt,  atque  major 
numerus  vasorum,  quae  in  illis  ramorum  instar  sese  pon- 
'iungunt.  Diagnosis  quoque  graviditatis  extrauterinae 
Nsn  foetali  facilior  Iit.  Auditur  sub  teguminibus  nbdo- 
“unis  eo  loco,  quo  infans  situs  est. 

Denique  magnam  insuper  nobis  praebet  auscultatio 
Mhtatem  in  diagnosi  vitae  ac  mortis  infantis. 

Si  etiam  antea  de  graviditate  firmissime  nobis  per- 
suaserimus, scire  tamen  haud  potuimus,  num  vivus  sit 
infans,  necne.  Audito  autem  pulsu  foetali  error  omnis- 
dissipatur.  Haec  persuasio,  quam  de  vita  infantis  habe- 
mus, gravissimi  momenti  est,  et  quod  ad  medicum,  et 
quod  ad  gravidam  attinet.  Medicus  tutius  dirigit  diaetam 
gravidae  curamque  ejus  morborum;  accommodat  auxilium: 
in  partu,  et  ducitur  in  operationibus,  quibus  fortasse  opus 
sit.  Matri  vero  praebet  multum  tranquillitatis  ac  solatii 
conscientia  infantem  vivum  esse;  et  haec  firmissima  per- 
suasio, quam  illi  medicus  de  vita  infantis  facit,  non  solun 
adauget  fiduciam  in  eum,  sed  etiam  vires  in  partu  corroo 
borat,  ac  difficultates  omnes  multum  levat. 

Sane  uon  semper  pulsus  foetalis  auditur,  sed  hac  e? 
re  non  consequitur,  infantem  mortuum  esse;  si  vero  dees 
pulsus  foetalis,  vita  in  dubium  vocari  potest. 

Crepitus  placentaris  de  vita  aut  morte  infantis  nihi 
veritatis  nobis  praebet.  Jam  supra  de  bac  re  diximosi 
Nonnunquam  strepitus,  mortuo  jam  infante,  auditur,  peri 

manentibus  nimirum  uteri  mutationibus. 

In  omnibus  operationibus,  quibus  opus  est  in  parti 
auscultatio  ponderis  gravissimi  est,  inprimis  quod  pcrtim 

ad  sectionem  caesaream,  perforationem  et  partura  praema- 
turum artificialem. 

/ 1 

In  sectione  caesarea  necesse  est,  medicus  persuasum 
habeat  de  vita  infantis,  nisi  post  mortem  demum  matris 
exercetur.  Illam  vero  persuasionem  sola  auscultatione 
nobis  comparare  possumus.  [Idem  valet  in  partu  praema- 
turo artificiali. 

Quod  attinet  ad  perforationem  in  partes  eorum  disce- 
dimus, qui  docent,  tantummodo,  omni  jam  spe  abjecta, 
nfantem  vivum  perforandum  esse.  Itaque  si  perforatio 

ndicatur,  de  morte  infantis  nobis  constet;  aut  saltem, 
2um  id  difficile,  variis  temporibus  et  iteratis  inquisitioni- 
bus nullum  vitae  infantis  indicium  cognoscamus,  ne- 
cesse est. 

I 

In  operatione  cum  forcipe  eodem  pulsu  foetali  tuto 
ducimur.  Ouo  diutius  perdurat  partus  et  quo  difficilior 
est,  eo  magis  vita  infantis  in  discrimine  versatur.  Pulsus 
toetalis  tura  fit  infirmior,  tenuior,  incitamentum  medico 
•opus  cito  aggrediendi. 

Si  fortis  est  pulsus  foetalis  et  acutus,  partus 
artificialis  paullulum  differri  potest,  quod  nonnunquam 
utilitati  est.  Simulae  vero  eum  infirmiorem,  tenuio- 
reni  ac  languidiorem  audimus,  periculum  jam  instat,  et 


forcipe  quam  citissime  opus  est.  Quod  quoque  valet  de  • 
extractione. 

Num  auscultatione  positio  foetus  cognosci  possit,  quod 
medici  multi  contendunt,  decerni  nequit.  Certe  difficulta- 
tes obstant,  quibus  impedimur,  quominus  cognoscamus, 
ubi  pedes  jaceant,  quod  in  versione  gravis  est  momenti. 
Recte  vero  addubitatur,  pulsu  foetali  morbos  infantis  co*  ■ 
gnosci  posse.  Sane  modo  citior,  modo  languidior  pulsus 
foetalis  auditur,  quod  fortasse  spectat  ad  irritationem 
systematis  vasorum  infantis,  aut  ad  aliam  mutationem  i 
morbo  effectam.  Sed  qua  ex  re  bae  mutationes  pulsus  • 
cordis  oriantur,  et  quod  nomen'  morbi  sit:  boc  ut  co- 
gnoscamus, hodiernus  scientiae  status  non  sufficit.  Obser- 
vationes,  quas  tanquam  veras  hac  de  re  multi  consti- 
tuere, ut  verisimile,  erroribus  nituntur,  quibus  et  medici 
opinione  temere  concepta  haudquaquam  moti,  et  boni  spe- 
qulatores  venatoresque  naturae  sunt  subjecti. 

Ego  Fridericus  Hermannus  Wieler,  Elbiugensis, 
nno  MDCCCXVI  naius  sura  patre  Joanne,  mercatore, 
latre  Carolotta  e gente  Menger.  Confessioni  addi- 
tus sum  evangelicae.  Primis  litterarum  rudimentis  ira- 
utus  gymnasium  Elbingense  adii,  quod  sub  directore 
lund  floret.  Unde  post  decem  annos  in  gymnasium 
irunsbergense  discessi,  directore  tunc  temporis  Gerlacb. 
mno  transacto  maturitatis  testimonio  instructus  Rcgio- 
lontium  ineunte  vere  me  contuli,  ubi  ab  III.  de-Bucb- 
|°lz,  t.  t.  prorectore  magnifico,  inter  cives  academicos, 
b III.  Sachs  in  numerum  medicorum  receptus  sum.  Ibi 
er  quinque  semestria  moratus  Halam  migravi,  ubi  apud 
U.  Laspeyres,  t.  t.  prorectorem  magnificum,  et  III. 
riedlaender  nomen  professus  sum.  Post  quinque 


semestria  universitate  Halensi  relicta  in  hanc  almam 
litterarum  universitatem  Berolinensem  profectus  sum,  ubi 
tentamen  philosophicum  et  examen  rigorosum  superavi. 
Hisce  interfui  scholis:  111.  Rosenkranz  de  psycho- 

logia  et  de  logice;  111.  Meyer  de  botanice;  II.  Kaeuitz 

de  physice  experimentali;  111.  Schweigger  et  Stein- 
berg  de  chemia;  III.  Burdach  de  physiologia  et  de 

anatomia  generali  et  de  biologia;  111.  d’ Alton,  Moser 

, . \ 

et  Burow  de  anatomia  corporis  humani  speciali;  111. 
Burdach  de  arte  cadavera  rite  dissecandi.  De  chirur- 
gia 111.  Seerig  et  Blasius,  III.  Blasius  de  akiurgia, 
de  fasciis  rite  applicandis,  de  fracturis  et  luxationibus, 
de  ophthalmologia,  de  operationibus  oculorum;  111.  Kru- 
kenberg  de  pathologia  generali  et  speciali;  111.  Nie- 
meyer  de  arte  obstetricia;  111.  Friedlaender  de  pkar- 
macologia  et  de  arte  formulas  medicas  rite  concinnandi. 

Scholas  clinicas  et  medicas  et  chirurgico-ophtkalmia- 
tricas  et  obstetricias  IU.  Krukenberg  et  Schoenleiu, 
Blasius  et  Seerig,  Niemeyer  et  IlohI  frequentavi. 

Quibus  omnibus  praeceptoribus  aestumatissimis  gra" 
tias  quam  maximas  semper  agam. 

Resectio  cubili  majora,  quam  amputatio,  praebet  com- 
moda. 

I 

Primus  cordis  strepitus,  contractione  musculorum  com- 
movetur. 

Venaesectionem  in  gravidis  instituere  licet. 

Mors,  quae  in  operationibus  tam  subito  evenit,  fere 
semper  per  aerem  in  sanguinem  intrantem  efficitur. 
Medicus  ipse  grave  remedium. 

Scropliulosis  et  tuberculosis  ex  eodem  veniunt  fonte. 

